CELEX: 32021R1795
Language: hr
Date: 2021-10-11 00:00:00
Title: Uredba Komisije (EU) 2021/1795 оd 11. listopada 2021. o ispravku Uredbe (EZ) br. 396/2005 Europskog parlamenta i Vijeća u pogledu maksimalnih razina ostataka za terbutilazin u ili na određenim proizvodima (Tekst značajan za EGP)

12.10.2021   
               
               
                  HR
               
               
                  Službeni list Europske unije
               
               
                  L 361/43
               
            
         UREDBA KOMISIJE (EU) 2021/1795
         оd 11. listopada 2021.
         o ispravku Uredbe (EZ) br. 396/2005 Europskog parlamenta i Vijeća u pogledu maksimalnih razina ostataka za terbutilazin u ili na određenim proizvodima
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 14. stavak 1. točku (a) i članak 49. stavak 2.,
         budući da:
         
                     (1)
                  
                  
                     Maksimalne razine ostataka (MRO) za terbutilazin utvrđene su u Prilogu II. Uredbi (EZ) br. 396/2005.
                  
               
                     (2)
                  
                  
                     Uredbom Komisije (EU) 2021/618 (2) izmijenjena je Uredba (EZ) br. 396/2005 tako što su MRO-i za terbutilazin u slatkom kukuruzu, kukuruzu i sirku pogrešno utvrđeni na razini od 0,01 mg/kg umjesto 0,02 mg/kg, što je ispravna granica kvantifikacije (LOQ). LOQ od 0,02 mg/kg u skladu je s obrazloženim mišljenjem Europske agencije za sigurnost hrane o postojećim MRO-ima u skladu s člankom 12. stavkom 1. Uredbe (EZ) br. 396/2005 (3).
                  
               
                     (3)
                  
                  
                     Uredbu (EZ) br. 396/2005 trebalo bi stoga na odgovarajući način ispraviti.
                  
               
                     (4)
                  
                  
                     Radi jasnoće i pravne sigurnosti za gospodarske subjekte i provedbena tijela, ova bi se Uredba trebala primjenjivati od istog datuma kao i Uredba (EU) 2021/618.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog II. Uredbi (EZ) br. 396/2005 ispravlja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 6. studenoga 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 70, 16.3.2005., str. 1.
         
         
            (2)  Uredba Komisije (EU) 2021/618 od 15. travnja 2021. o izmjeni priloga II. i III. Uredbi (EZ) br. 396/2005 Europskog parlamenta i Vijeća u pogledu maksimalnih razina ostataka za diklofop, fluopiram, ipkonazol i terbutilazin u ili na određenim proizvodima (SL L 131, 16.4.2021., str. 55.).
         
            (3)  Europska agencija za sigurnost hrane; Reasoned opinion on the review of the existing maximum residue levels for terbuthylazine according to Article 12 of Regulation (EC) No 396/2005 (Obrazloženo mišljenje o preispitivanju postojećih maksimalnih razina ostataka za terbutilazin u skladu s člankom 12. Uredbe (EZ) br. 396/2005). EFSA Journal 2020.; 18(1): 5980.
      
      
         
            PRILOG
            Prilog II. Uredbi (EZ) br. 396/2005 ispravlja se kako slijedi:
            
                         
                     
                     
                        u stupcu „terbutilazin (R) (F)” maksimalne razine ostataka za brojčane oznake 0234000 „slatki kukuruz”, 0500030 „kukuruz” i 0500080 „sirak” zamjenjuju se sljedećim vrijednostima:
                        
                                    (a)
                                 
                                 
                                    brojčana oznaka 0234000 „slatki kukuruz”: vrijednost „0,01 (*)(+)” zamjenjuje se vrijednošću „0,02 (*)(+)”;
                                 
                              
                                    (b)
                                 
                                 
                                    brojčana oznaka 0500030 „kukuruz”: vrijednost „0,01 (*)” zamjenjuje se vrijednošću „0,02 (*)”;
                                 
                              
                                    (c)
                                 
                                 
                                    brojčana oznaka 0500080 „sirak”: vrijednost „0,01 (*)” zamjenjuje se vrijednošću „0,02 (*)”.